છેલ્લા કેટલાય દિવસથી બિહારની કાયદાઓ અને વ્યવસ્થાની સ્થિતિ સામે સવાલો ઉભા કરતી ઘટના એકબાદ એક બની રહી છે. ટોળા દ્વારા સૂમસામ જગ્યાએ યુવતીઓને આંતરીને કાંતો તેમને હવસનો શિકાર બનાવાય છે કાંતો પછી બનતાં બનતાં નસીબજોગે બચી જાય છે. આવી ઘટનાઓના વીડિયો પણ સતત વાયરલ થઈ રહ્યાં છે. આજે એક વધુ વીડિયો વાયરલ થયો છે જે રોહતાસના ભગવાનપુરા વિસ્તારનો છે. મંદિરથી પરત આવતા એક કપલને કેટલાક હેવાનોએ આંતર્યું હતું, યુવતી અને તે યુવક બંને ત્યાંથી હેમખેમ બચવા માટે કરગરતાં રહ્યાં હતા.આ વીડિયો વાયરલ થતાં પોલીસે પણ તેમાં સંભળાતી ભોજપુરી ભાષાના આધારે તપાસ તેજ કરીને આરોપીઓને પકડવા ચક્રો ગતિમાન કર્યા છે.